། རྗོད་པར་བྱེད་
པའི་ཚིག་གང་ཡིན་པ། བརྗོད་པར་བྱ་བའི་དོན་གང་ཞིག་བསྟོན་པ། དེ་དག་ཤེས་པར་
བྱེད་པའི་ཐབས་ཡིད་ཆེས་ཁྱད་པར་ཅན་བསྟན་པའོ། །དང་པོ་ལ་གཉིས་སུ་གནས་ཏེ།
ཐུན་མོང་གི་རྗོད་བྱེད་དང་། ཐུན་མོང་མ་ཡིན་པའི་རྗོད་བྱེད་དོ། །དེ་ལས་དང་པོ་ནི་ཕྱི་
རོལ་པའི་རིག་བྱེད་བཞི་ལ་སོགས་པ་ནས་བཟུང་སྟེ། རྡོ་རྗེ་ཐེག་པའི་རྣལ་འབྱོར་ཆེན་
པོའི་རྒྱུད་ཀྱི་བར་རྣམས་ཏེ་ཆོས་ཀྱི་ཕུང་པོ་བརྒྱད་ཁྲི་བཞི་སྟོང་། དེ་ལས་བསྡུ་ན་གསུང་
རབ་ཡན་ལག་བཅུ་གཉིས། དེ་ལས་ཀྱང་བསྡུ་ན་སྡེ་སྣོད་རིན་པོ་ཆེ་གསུམ་ཞེས་ཡོངས་སུ་
གྲགས་པ་ཉིད་དོ། །ཐུན་མོང་མ་ཡིན་པ་ནི་ཐུན་མོང་བ་ཉིད་ལས་ཁྱད་པར་དུ་བྱུང་བ་
རྡོ་རྗེ་ཐེག་པའི་རྒྱུད་སྡེ་བཞི། དེ་ལས་ཀྱང་རྣལ་འབྱོར་ཆེན་པོའི་རྒྱུད་ཐབས་གཙོ་བོར་གྱུར་
པ་གསང་བ་འདུས་པ་དང་། ཤེས་རབ་གཙོ་བོར་གྱུར་པ་བདེ་མཆོག་ཉུང་ངུ་སྟེ། དེ་དག་
ཀྱང་ཐུན་མོང་བ་ཉིད་ཀྱི་ཁོངས་སུ་བསྡུས་ལ་རྗོད་བྱེད་ཐུན་མོང་མ་ཡིན་པ་དངོས་ནི་རྒྱུད་
ཉིད་ཀྱི་གླེང་གཞིའི་ཚིག་ཡིན་ཏེ། རྣལ་འབྱོར་གྱི་རྒྱུད་ཀྱི་གླེང་གཞིའི་ཚིག་ཡི་གེ་སུམ་ཅུ་
རྩ་བདུན་ཚིག་བཅུར་བསྡུས་པ། རྣལ་འབྱོར་མའི་རྒྱུད་ཀྱི་གླེང་གཞིའི་ཚིག་ཡི་གེ་བཅུ་དྲུག་
- 92 -

ས་ཆེན་ཀུན་དགའ་སྙིང་པོའི་གསུང་།
ཡན་ལག་དང་བཅས་པ་ཚིག་བཅུར་བསྡུས་པ་སྟེ། ཚིག་ཉི་ཤུར་རྗོད་བྱེད་ཐུན་མོང་མ་ཡིན་
པ་བསྡུའོ། །བརྗོད་བྱའི་དོན་ལ་གཉིས་ཏེ། ཐུན་མོང་དང་ཐུན་མོང་མ་ཡིན་པའོ། །དེ་ལ་
དང་པོ་ནི་བདག་དང་སྒྲ་རྟག་པ་ལ་སོགས་པ་ནས་རྡོ་རྗེ་ཐེག་པའི་ཕྱག་རྒྱ་འཆའ་བ་ལ་
སོགས་པ་དེ་ཁོ་ན་ཉིད་བཅུ་ལ་སོགས་པ་ལམ་གྱི་དེ་ཁོ་ན་ཉིད་དུ་མ་མཐར་ཐུག་ཏུ་འདོད་
པ་སྟེ། འདི་ལ་སོ་སོའི་དེ་ཁོ་ན་ཉིད་ཅེས་བྱ་བ་གདུལ་བྱ་སོ་སོའི་བསམ་པ་དང་བསྟུན་ནས་
གསུངས་པའི་ལམ་གྱི་དེ་ཁོ་ན་ཉིད་ཅེས་བྱའོ། །
གཉིས་པ་ཐུན་མོང་མ་ཡིན་པ་ལ་གཉིས་ཏེ། དོན་གྱི་དེ་ཁོ་ན་ཉིད་དང་། ཉམས་སུ་
བླང་བའི་དེ་ཁོ་ན་ཉིད་དོ། །དེ་ལ་དོན་ནི་གསང་བའི་དེ་ཁོ་ན་ཉིད་ཅེས་བྱ་བ། ཐོག་མ་
དང་ཐ་མ་མེད་པ་བྱང་ཆུབ་ཀྱི་སེམས་རིག་པ་གསལ་ལ་མ་འགགས་པ་འདི་ཉིད་ལ་བྱ་སྟེ།
ཐོག་མ་དང་ཐ་མ་མེད་པའི་བྱང་ཆུབ་ཀྱི་སེམས་རིན་པོ་ཆེ་ཞེས་ལེའུ་གཉིས་པའི་སྟོད་ནས
གསུངས་པ་བཞིན་ནོ། །ཉམས་སུ་བླང་བའི་དེ་ཁོ་ན་ཉིད་ལ་གཉིས། རང་ལུས་ཐབས་ལྡན་
གྱི་དབང་དུ་བྱས་ནས་རིམ་པ་བཞིའི་དེ་ཁོ་ན་ཉིད་རྒྱུད་ལ་བསྐྱེད་པ་བསྟན་པ་དང་། དེའི
སྔོན་དུ་མཚོན་པར་བྱེད་པ་དཔེའི་ཡེ་ཤེས་ཀྱི་དེ་ཁོ་ན་ཉིད་དབང་གསུམ་པས་ཉམས་མྱོང་
བསྐྱེད་པར་བསྟན་པའོ། །དེ་ལ་རིམ་པ་བཞི་ནི་རྒྱུད་ཀྱི་རིམ་པ་ཐོས་བསམ་གྱིས་གཏན་ལ་
དབབ་པ། སྔགས་ཀྱི་རིམ་པ་ཙཎྜཱ་ལཱི་སྦར་བ། ཡེ་ཤེས་ཀྱི་རིམ་པ་ཡས་དབབ་པའི་དགའ
བ་བཞི། གསང་བའི་རིམ་པ་སྐུ་དང་ཡེ་ཤེས་ཟུང་དུ་འཇུག་པའོ། །དེ་ལ་དང་པོ་ནི་རྒྱུ།
གཉིས་པ་ནི་ལམ། ཐ་མ་ནི་འབྲས་བུའོ། །དེ་ལ་ཅུང་ཟད་སོ་སོར་ཕྱེ་སྟེ་བརྗོད་ན། རྒྱུད་ཀྱི་
རིམ་པ་ནི་རྗོད་བྱེད་ཨེ་བཾ་མ་ཡ་ཡི་གེ་འབྲུ་བཞི་རྫས་དང་བཏགས་པའི་དབང་དུ་བྱས་ནས་
དྲུག་རྗོད་བྱེད་དེ། དངོས་སུ་བསྟན་པ་འཁོར་ལོ་བཞི་ཐབས་ཤེས་རབ་ཏུ་གནས་པ་དེ་ལ་
ཡི་གེ་གང་ཡིན་ཞེས་བྱ་བ་ནས། འཁོར་ལོ་གང་ཡིན་ཞེས་བྱ་བའི་བར་དུ་འཁོར་ལོ་རེ་རེ་
- 93 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ་པོད་གཉིས་པ།
ལ་ཕྱི་རོལ་གྱི་དོན་བཅུ་བཅུ་ལྡན་པར་གཏན་ལ་ཕབས་པས་ཇི་སྙེད་ཡོད་པའི་ཆོས་ཇི་ལྟ་
བ་བཞིན་དུ་གཏན་ལ་དབབ་པ་ཐོས་བསམ་གྱི་ཡུལ་དུ་གྱུར་པའོ། །ཤུགས་ཀྱིས་རྩ་གསུམ་
བསྟན་ཏེ་མདོར་ན་འཁོར་ལོ་བཞི་དང་རྩ་གསུམ་གཏན་ལ་འབེབས་པ་ལ་བྱའོ། །ཤུགས་
ཀྱིས་བསྟན་པ་སྔགས་རིམ་ནི་སྔགས་ནི་ལྟེ་བའི་ཨྃ་ཡིན་ལ། རིམ་པ་ནི་རྩ་དབུ་མ་ནས་འཁོར་
ལོ་གོང་མར་འགྲོ་བ་དང་། རླུང་རེག་བྱ་དྲོད་ཀྱི་རང་བཞིན་ཅན་དེ་བཞིན་གཤེགས་པའི་
རྒྱུད་ལ་འགྲོ་འོང་བྱེད་པའོ། །
ཡེ་ཤེས་ནི་ཐོས་པའི་ཚིག་གིས་བསྟན་ཏེ་ཡས་ཕབ་པའི་དགའ་བ་བཞི་ལ་སྐུ་གསུམ་དུ་
བཞག་པའོ། །དེ་ཡང་ཁམས་བྱང་ཆུབ་སེམས་ཀྱི་ཐིག་ལེ་དབུ་མར་འཇུག་པ་ལས་འབྱུང་
བ་ཡིན་ཏེ། སྤྱི་བོ་ནས་མགྲིན་པར་བབས་པས་དགའ་བ། མགྲིན་པ་ནས་སྙིང་གར་བབས་
པས་མཆོག་དགའ། ཐིག་ལེ་བཞི་དང་གསུམ་བྱིན་པའོ། །དེར་བདེ་བ་ལ་ལོངས་སྤྱོད་པ་
ནི་ལོངས་སྤྱོད་རྫོགས་པའི་སྐུ་ལམ་དུ་བྱེད་པའོ། །དེ་ལ་ཟླ་བ་ཞེས་བྱ་བ་ལ་སོགས་པ་རྣམ་
གྲངས་ཉི་ཤུར་མིང་བཏགས་ཏེ་རྣལ་འབྱོར་ཆེན་པོའི་རྒྱུད་སོ་སོ་ནས་མིང་སོ་སོར་བཏགས་
པའི་མིང་དང་དོན་ལ་མ་རྨོངས་པར་བྱ་བའི་ཕྱིར་ཕྱོགས་གཅིག་ཏུ་བསྟན་ཏེ། སྙིང་ག་
ནས་ལྟེ་བར་བྱོན་པ་ནི་དགའ་བྲལ་གྱི་ཡེ་ཤེས་ཏེ། གནས་ལས་མིང་ཐོབ་པ་སྤྲུལ་སྐུ། ཐིག་
ལེ་གཉིས་ལ་གཅིག་ཐིམ། གཅིག་ལ་ཨོཾ་གྱི་ནཱ་ད་ལ་གནས་པ་ཉི་མ་ཞེས་བྱ་སྟེ། འདི་ཡང་
རྣམ་གྲངས་ཉི་ཤུ་ཐེམ་པའི་ཚུལ་དུ་སྔ་མ་བཞིན་གནས་སོ། །དེ་དག་ལ་བརྟེན་ནས་སྐྱེས
པའི་ཡེ་ཤེས་ཀྱི་གཙོ་བོ་ལྷན་ཅིག་སྐྱེས་པའི་ཡེ་ཤེས་ནི། རེ་ཞིག་རྩ་གནས་ཐམས་ཅད་དུ་
ཁྱབ་ནས་ལྟེ་བའི་གནས་སུ་འདུས་ཏེ་བདེ་སྟོང་མཆོག་གི་ཏིང་ངེ་འཛིན་སྐྱེ་བ་སྟེ།
འདི་
ནི་ཆོས་སྐུ་ལམ་དུ་བྱེད་པའོ། དེ་ནི་གཞུང་ལས་གསལ་བར་རྣམ་པར་མ་བཀོད་དེ། བླ་
མའི་ཞལ་ལས་རྟོགས་པར་བྱའོ། །དུས་གཅིག་ན་ལ་སོགས་པས་འབྲས་བུ་གསང་བའི་
- 94 -

ས་ཆེན་ཀུན་དགའ་སྙིང་པོའི་གསུང་།
རིམ་པ་བསྟན་ཏེ། དེ་ཡང་དུས་གཅིག་ན་ཞེས་བྱ་བས་དབུ་མར་རླུང་དང་བྱང་ཆུབ་ཀྱི་
སེམས་ཐིམ་པ། དུས་གསུམ་ལས་བསམ་གྱིས་མི་ཁྱབ་པའི་དུས་སུ་འགྱུར་བར་བསྟན་ལ།
དེ་ཉིད་ཀྱི་ཚེ་གྲུབ་སྟེ་གཅིག་ཏུ་ལུས་ཟག་མེད་དང་། སེམས་རྟོག་མེད་དུ་གྱུར་པ་ནི་མཚན་
གཞིའོ། །བཅོམ་ལྡན་འདས་ལ་སོགས་པ་ནི་དེའི་མཚན་ཉིད་ཅེས་བྱ་བ་ཡོན་ཏན་གྱི་ཁྱད་
པར་དུ་མ་དང་ལྡན་པར་བསྟན་ལ་དེ་ཡང་ཚིག་ལྔས་ཡོན་ཏན་གྱི་ཁྱད་པར་སོ་སོར་བསྟན་
པ་ལས། བཅོམ་ལྡན་འདས་ཀྱིས་ནི་འབྲས་བུ་གསང་བའི་རིམ་པ་རྡོ་རྗེ་སེམས་དཔའ་དེ་
སྤངས་པ་ཕུན་སུམ་ཚོགས་པ་དང་། ཡེ་ཤེས་ཕུན་སུམ་ཚོགས་པ་གཉིས་དང་ལྡན་པར་
བསྟན། དེ་བཞིན་གཤེགས་པ་ཐམས་ཅད་ཀྱིས་ནི་དེ་བཞིན་ཉིད་སྟོང་པ་ཉིད་དུ་ཐིམ་
ཞིང་དེ་ལས་བྱུང་བས་དེ་བཞིན་གཤེགས་པར་སྟོན་ཏེ། དེ་ཡང་ཐམས་ཅད་ཀྱི་ཚིག་གིས་
ནི། གཞི་ཆོས་ཅན་འཁོར་འདས་ཀྱི་ཆོས་ཐམས་ཅད་བསྟན་ལ། དེ་བཞིན་གཤེགས་པ་ཞེས་
བྱ་བས་ནི་ཆོས་ཅན་དེ་དག་ཀྱང་དེ་བཞིན་ཉིད་དུ་ཐིམ་ཞིང་། དེ་བཞིན་ཉིད་ལས་གཤེགས་
པས་ན། དེ་འབྲས་བུ་གསང་བའི་རིམ་པ་ལ་རོ་གཅིག་ཏུ་མངོན་དུ་གྱུར། ཞེས་བྱ་བའི་དོན་
ཏོ། །སྐུ་གསུང་ཐུགས་རྡོ་རྗེའི་ཚིག་གིས་བསྟན་པའི་ཡོན་ཏན་ནི། སྦྱང་གཞི་ལ་བཞག་པ་
དང་། འབྲས་བུ་གནས་གྱུར་ལ་བཞག་པ་གཉིས་སོ། །དེ་ལ་རྒྱུད་ཀྱི་རིམ་པ་ལྟར་གནས་
ཏེ། མ་དག་པ་ལུས་ངག་ཡིད་གསུམ། རྒྱུའི་དབང་དུ་བྱས་ནས་ཉོན་མོངས་པ་དུག་གསུམ།
འབྲས་བུའི་དབང་དུ་བྱས་ན་བདེ་བ་སྡུག་བསྔལ་བཏང་སྙོམས་གསུམ། འོག་ནས་འབྱུང་
བའི་དོན་ཡར་དྲངས་བ་ལས་ངོ་བོ་ཉིད་ཀྱི་དབང་དུ་བྱས་ན་དཀྱིལ་འཁོར་གསུམ་མོ། །
འབྲས་བུ་གནས་གྱུར་ནི་རྡོ་རྗེ་སེམས་དཔའ་ལ་ཇི་ལྟར་མངའ་བ་སྐུ་རྡོ་རྗེ། གསུང་རྡོ་རྗེ།
ཐུགས་རྡོ་རྗེའི་ཡོན་ཏན་དང་ལྡན་པའོ། །འབྲས་བུ་དེ་ཉིད་ལས་བཙུན་མོའི་ཡོན་ཏན་
ལྡན་པ་ནི་དཔེ་ཉེ་བར་མཚོན་པའི་དབང་དུ་བྱས་ནས་ཐུན་མོང་གི་བཙུན་མོ་བསྟན་པ་
- 95 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ་པོད་གཉིས་པ།
དང་། ཡོན་ཏན་མ་ལུས་པ་སྐྱེད་པའི་དབང་དུ་བྱས་ནས་ཐུན་མོང་མ་ཡིན་པའི་བཙུན་
མོ་བསྟན་པའོ། །དེ་ལ་སྤྱིར་བཙུན་མོ་ཞེས་བྱ་བའི་དོན་ནི་སྐྱེད་པར་བྱེད་པ། འཕེལ་བར་
བྱེད་པ། གསོ་བར་བྱེད་པས་བཙུན་མོའོ། །དེ་ལ་ཐུན་མོང་གི་བཙུན་མོའི་དབང་དུ་བྱས
ན། ལྷ་ལ་སོགས་པའི་བུ་མོ་རྣམས་ཀྱིས་ཀྱང་། རང་རང་གི་འགྲོ་བའི་རིགས་རྣམས་སྐྱེད་
པར་བྱེད། འཕེལ་བར་བྱེད། གསོས་འདེབས་པར་བྱེད་པས་བཙུན་མོའོ། །དཔེ་དེ་བཞིན་
དུ་ཤེས་རབ་ཐུན་མོང་མ་ཡིན་པའི་བཙུན་མོ་རྣམས་ནི་སྤྱན་ལ་སོགས་པའི་ལྷ་མོ་རྣམས།
དོན་ནི་རླུང་སེམས་དབུ་མར་ཐིམ་པའི་དུས་ཀྱི་གསང་རིམ་ལ་གནས་གྱུར་གྱི་དབང་དུ་
བྱས་ནས་ཟག་མེད་རྡོ་རྗེ་སེམས་དཔའ་ཡོན་ཏན་དུ་གྱུར་པའི་ཚུལ་གྱིས་བཞུགས་པར་
བསྟན་ཏེ་ལམ་ཡོན་ཏན་དུ་གྱུར་པ་ཞེས་བྱའོ། །མདོར་ན་ཚིག་དུམ་བུ་ལྔས་བསྟན་པའི་
ཡོན་ཏན་ཐམས་ཅད་ཀྱང་། ལུས་ཟག་མེད་དང་སེམས་རྟོག་མེད་ཅེས་བྱ་བ་ཡིན་ལ། དབྱེ་
ན་ནི་སྐུ་གསུམ་རྣམ་པར་གཞག་པ་རང་གཞན་གྱི་དོན་མ་ལུས་པར་འགྲུབ་པ་ཞེས་བྱ་བ་
ཡིན་ནོ། །རིམ་པ་བཞི་པོ་འདི་དག་ལ་ཡང་། རྒྱུད་ལ་སོགས་པ་གང་ཡིན་པ། རིམ་པ་གང
ཡིན་པ། མཐར་ཕྱིན་པ་གང་ཡིན་པ་ཞེས་བྱ་བ་གསུམ་དུ་རྫོགས་པའི་རིམ་པའི་གཞུང་
གསུམ་ཅིག་ཅར་དུ་རྟོགས་པར་བྱ་བའི་ཕྱིར། དཔྱིད་ཀྱི་ཐིག་ལེ་ཁོང་དུ་ཆུད་པར་བྱའོ། །
ཚིག་དོན་ནི་འདིར་ཞིབ་ཏུ་མ་བརྗོད་དོ། རིམ་པ་བཞིའི་དོན་དེ་ཉིད་རྣལ་འབྱོར་མའི་
རྒྱུད་ཀྱི་གླེང་གཞིའི་ཚིག་བཅུ་ཁྱད་པར་གྱི་ཚིག་དང་བཅས་པས་བསྟན་པ་ལས། དེ་ལ་
གཉིས་ཁྱད་པར་གྱི་ཚིག་དང་། གླེང་གཞིའི་ཚིག་དངོས་སོ། །དེ་ལ་དང་པོ་ནི་ཧེ་རུ་ཀ་
དཔལ་ཞེས་བྱ་བ་ནས། རང་བྱུང་བཅོམ་ལྡན་འདས་དང་། མཁའ་འགྲོ་ཀུན་དངོས་སེམས་
དཔའ་དང་། །རྡོ་རྗེ་སེམས་དཔའ་བདེ་བའི་མཆོག །ཅེས་པ་རྣམས་སོ། །དེ་ལས་ཁྱད་པར་
གྱི་ཚིག་ཅེས་བྱ་བར་འཇོག་པ་ནི། སྟོན་པ་ཕུན་སུམ་ཚོགས་པའི་ཡོན་ཏན་གྱི་དབང་དུ་
- 96 -

ས་ཆེན་ཀུན་དགའ་སྙིང་པོའི་གསུང་།
བྱས་ནས་སྟོན་པའོ། །དངོས་ནི་གསང་བ་ལ་སོགས་པའི་རྐང་པ་གཉིས་ཏེ་དྲང་དོན། ངེས་
དོན་གཉིས་ཀྱི་ཕུན་སུམ་ཚོགས་པ་ལྔ་དང་། ལམ་འབྲས་བུ་དང་བཅས་པ་སྟོན་པས་སོ། །དང་
པོ་ལས་ཐུན་མོང་དང་ཐུན་མོང་མ་ཡིན་པའི་ཚིག་ཅེས་བྱ་གཉིས་སོ། །དང་པོ་ནི་མེ་ཏོག་
ཅེས་བྱ་བའི་ཚིག་ལ་བྱ་སྟེ། གླེང་བཞིའི་ཚིག་གསང་བ་ལ་སོགས་པ་མཐའ་དག་ལ་མེའི་
ཚིག་གི་ཡོན་ཏན་འཇུག་པས་སོ། །ཐུན་མོང་མ་ཡིན་པ་ནི་ཧེ་རུ་ཀ་དཔལ་ཏེ། གསང་བའི་
རིམ་པ་ལྟར་ན་སྐུ་བཞིའི་འབྲས་བུ་དེ་འབྱུང་བའི་རྒྱུ་རྒྱུད་ཀྱི་རིམ་པ་དང་སྦྱར་ན་རྟེན་དང་
བརྟེན་པར་བཅས་པའི་དཀྱིལ་འཁོར་གྱི་འཁོར་ལོ་སྟེ། ལུས་དང་བྷ་ག་དང་བྱང་ཆུབ་ཀྱི་
སེམས་ཀྱི་དཀྱིལ་འཁོར་དུ་གྱུར་པའོ། །རང་བྱུང་བཅོམ་ལྡན་འདས་ནི་གསང་བའི་རིམ་པ་
སྐུ་དང་ཡེ་ཤེས་ཟུང་དུ་འཇུག་པ་སྤྱི་ལ་བྱས་ཏེ་མཚན་གཞིའོ།
།མཁའ་འགྲོ་མ་ལ་སོགས་
པ་ནི་དེའི་ཡོན་ཏན་གྱི་ཁྱད་པར་སྐུ་བཞི་བསྟན་ཏེ། མཁའ་འགྲོ་ཀུན་གྱིས་སྤྲུལ་སྐུ། །སེམས་
དཔའ་བདེ་ཆེན་གྱིས་ལོངས་སྐུ། རྡོ་རྗེ་སེམས་དཔའ་གཉིས་སུ་མེད་པས་ཆོས་སྐུ། བདེ་བ་
མཆོག་གི་རང་བཞིན་ནི་ཆོས་སྐུ། སྐུ་རྟོག་པ་ཆོས་སྐུར་འགྱུར་བས་ངོ་བོ་ཉིད་ཀྱི་སྐུ་བསྟན་
ཏོ། །མདོར་ན་གླེང་གཞིའི་ཁྱད་པར་གྱི་ཚིག་རྣམས་ཀྱིས་འབྲས་བུའི་གསང་བའི་རིམ་པ་
གཙོ་བོར་བསྟན་པར་ཤེས་པར་བྱའོ། །གསང་བ་ལ་སོགས་པའི་གླེང་གཞིའི་ཚིག་དངོས་ལ་
རིམ་པ་བཞི་སོ་སོར་སྦྱར་བ་དང་། ཐུན་མོང་དུ་སྦྱར་བ་གཉིས་སུ་གསུང་ངོ་། །དང་པོ་ནི་
གསང་བ་ལ་སོགས་པའི་ཚིག་བཞི་དང་རྒྱུད་ལ་སོགས་པ་བཞི་རིམ་པ་བཞིན་སྦྱར། རྟག་
ཏུ་བཞུགས་པ་སྔགས་རིམ་གྱི་ཡོན་ཏན་གྱི་ཁྱད་པར་དུ་བཞེད་དོ། །ཚིག་དེ་དག་རིམ་པ་
བཞིན་ཐུན་མོང་དུ་སྦྱར་ན་གསང་བ་ལ་སོགས་པ་བཞིས་རྟེན་འཁོར་ལོ་བཞི་རྟག་བཞུགས་
ཀྱི་རྩ་གསུམ་སྟེ། དེ་ལ་ལུས་ཀྱི་དཀྱིལ་འཁོར་གསང་བ་ལ་སོགས་པ་བདུད་རྩི་ལྔ་ལ་བྱ་སྟེ།
བྱང་ཆུབ་ཀྱི་སེམས་ཀྱི་དཀྱིལ་འཁོར་བསྟན་ཏོ། །སྔགས་རིམ་ལྟར་ན་གསང་བ་ལྟེ་བའི་ཨྃ་
- 97 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ་པོད་གཉིས་པ།
ལས་མེ་འབར་བ་བསྟན་ཅིང་། ཚིག་གཞན་གྱིས་ཀྱང་འཁོར་ལོ་གོང་མ་རྣམས་ཀྱི་ཡིག་འབྲུ་
འཇོམས་པ་དང་། ཚིག་ཐ་མས་དེ་བཞིན་གཤེགས་པའི་རྒྱུད་ལ་ཙཎྜཱ་ལཱིའི་མེ་འགྲོ་འོང་
བྱེད་པའི་བར་དུ་བསྟན། ཡེ་ཤེས་ཀྱི་རིམ་པ་ནི་གསང་བ་ལ་སོགས་པའི་ཚིག་བཞིས་དགའ་
བ་གསུམ་བསྟན་ཅིང་། རྟག་བཞུགས་ཀྱིས་ལྷན་སྐྱེས་བསྟན་ཏེ། སྐུ་གསུམ་ལམ་དུ་བྱེད་
པའོ། །གསང་བའི་རིམ་པ་ལྟར་ན་སྐུའི་རྣམ་པ་དེ། དེ་བཞིན་གཤེགས་པ་ལྔ་དང་ཐུགས་
ཡེ་ཤེས་ལྔ་སྦྱར་ཏེ་ཤེས་པར་བྱ་བ་ལས། འདི་ནི་དཔྱིད་ཀྱི་ཐིག་ལིའི་ལེའུ་བཅུ་པར་བསྟན་
ཅིང་བཤད་པའི་རྒྱུད་ལས་འོངས་པ་ཡིན་ནོ། །དེ་ཐམས་ཅད་ཀྱིས་ནི་གླེང་གཞིའི་ཚིག་
གཉིས་ཀྱིས་བསྒོམ་བྱ་གསང་བའི་དེ་ཁོ་ན་ཉིད་དངོས་རིམ་པ་བཞིན་བསྟན་ཏོ། །དེ་མཚོན་
པར་བྱེད་པའི་ཐབས་གང་གི་མཚོན་པ་ནི། རྣལ་འབྱོར་གྱི་རྒྱུད་ཀྱི་གླེང་གཞིའི་ཚིག་གིས་
བསྟན་པ་ལས། མའི་རྒྱུད་ཀྱི་གླེང་གཞིའི་ཚིག་གིས་བསྟན་པ་ནི་མེད་དེ། དེ་ཡང་ཚུལ་བཞིར་
རྟོགས་པར་བྱ་སྟེ། ཨེ་བཾ་ཞེས་བྱ་བ་ལ་སོགས་པ་ཐབས་ཀྱི་རྒྱུད་ཀྱི་གླེང་གཞིའི་ཚིག་རྣམས་
ཀྱིས་དབང་གསུམ་པའི་ཐབས་ཤེས་རབ་སྙོམས་པར་ཞུགས་པ་ལས། དང་པོར་ཚོར་བ་བདེ་
བ། དེ་ནས་མི་རྟོག་པ་བདེ་བ། དེ་ནས་དཔེའི་ཡེ་ཤེས་ཀྱི་བདེ་བ་སྐྱེ་བས་གསང་བའི་དེ་
ཁོ་ན་ཉིད་དངོས་བྱང་ཆུབ་ཀྱི་སེམས་རིན་པོ་ཆེ་དེ་མཚོན་མི་ནུས་ཀྱང་། དབང་དུས་སུ་
བརྡར་བཏགས་ནས་མཚོན་ནུས་པར་བསྟན་པ་དང་། ཡང་གླེང་གཞིའི་ཚིག་དེ་རྣམས་
ཉིད་ཀྱིས་དོན་གྱི་དེ་ཁོ་ན་ཉིད་དེ་སྒྲ་དང་རྣམ་རྟོག་གི་ཡུལ་ལས་འདས་པའི་ཕྱིར་རྟོགས་
པར་མི་ནུས་པར་བསྟན་པ་དང་། དེ་ལྟར་ཡིན་ཡང་རྟེན་གྱི་གང་ཟག་གི་རྒྱུད་ལ་སྒྲོ་བཏགས་
ཏེ་རྒྱུད་ནས་མཚོན་དུ་རུང་བར་བསྟན་པ་དང་། དེས་མཚོན་པར་བྱ་བའི་གསང་བའི་དེ་
ཁོ་ན་ཉིད་མཐའ་བཞི་ལས་གྲོལ་བ་སྟེ། འཁོར་འདས་ཐམས་ཅད་ཀྱི་འཕྲུལ་བྱེད་ཡིན་པར་
ཆེ་བའི་ཡོན་ཏན་གྱི་སྒོ་ནས་གླེང་གཞིའི་ཚིག་རྣམས་ཀྱི་ཤུགས་ཀྱིས་བསྟན་པར་ཤེས་པར་
- 98 -

ས་ཆེན་ཀུན་དགའ་སྙིང་པོའི་གསུང་།
བྱའོ། །དེ་དག་ཀྱང་དོན་གསུམ་དུ་གནས་ཏེ་མཚོན་པར་བྱ་བའི་དོན་གང་ཡིན་པ། མཚོན་
པར་བྱེད་པའི་ཐབས་གང་ཡིན་པ། དེས་མཚོན་དགོས་ཤིང་། དེས་མཚོན་དགོས་པར་བསྟན་
པའོ། །དེ་དག་གིས་ནི་ཚིག་དང་དོན་གཉིས་བསྟན་ཏོ། །དེ་དག་ཤེས་པར་བྱེད་པའི་ཐབས་
ནི་ཡིད་ཆེས་ཁྱད་པར་ཅན་བཞིས་ཤེས་པར་ནུས་པར་ལེའུ་དང་པོ་ཉིད་དུ་བསྟན་ཏེ་འདིར་
མ་བཀོད་དོ། །དེ་ལྟར་ན་གསང་བའི་དོན་བྱང་ཆུབ་ཀྱི་སེམས་དེ་བསྒོམ་པའི་མན་ངག་
གང་དུ་གསང་ན་རྗོད་བྱེད་ཐུན་མོང་བ་ཆོས་ཀྱི་ཕུང་པོ་བརྒྱད་ཁྲི་བཞི་སྟོང་ལ་སོཊ་པར།
ཚུལ་ཇི་ལྟར་གསང་ན་ཐུན་མོང་གི་བརྗོད་བྱ་བདག་དང་། དབང་ཕྱུག་དང་། སྒྲ་རྟག་པ་
དུ་མའི་ཚུལ་གྱིས་སོ། །དགོས་ཆེད་གང་གི་དོན་དུ་གསང་ན་མོས་པ་སྣ་ཚོགས་ཀྱིས་སེམས་
ཅན་འདུལ་བའི་ཕྱིར་རོ། །དེ་ཁོ་ན་ཉིད་ནི་སོ་སོའི་ཞི་བ་ལ་སོགས་པའི་འབྲས་བུ་འ